CONDITII GENERALE DE TRANSPORT CU AUTOCARUL

 1. Prezentele Conditii Generale de Transport sunt parte integranta a contractului de transport incheiat odata cu rezervarea sau cumpararea biletului de calatorie tip Double T.

 2. Conditiile Generale de Transport sunt afisate, spre consultare, la sediile agentiilor vanzatoare de bilete Double T si exemplare ale acestora pot fi solicitate, gratuit, odata cu cumpararea biletului de calatorie. 

 3. Rezervarea locului sau cumpararea biletului de calatorie confirma insusirea si recunoasterea  de catre calator a Conditiilor Generale de Transport.

 4. Este indicat ca, pentru garantarea locului in autocar, calatorul sa-si achite biletul cu cel putin 72 ore inainte de ora si data calatoriei, in perioada normala de lucru a agentiei vanzatoare.

 5. La momentul rezervarii locului calatorul trebuie sa indice:

· Numele si prenumele, CNP;
· Un numar de telefon sau adresa la care poate fi contactat.
 6. Rezervarea ferma a locului in autocar, inseamna achitarea biletului de calatorie sau indeplinirea obligatiilor de la punctul 4 al prezentelor conditii.

 7. Locurile se atribuie in ordinea solicitarilor .

 8. Neachitarea biletului de calatorie, in termenul prevazut la punctul 4, da dreptul agentiei vanzatoare sa anuleze rezervarea in interesul unei calatorii ferme.
 9. Calatorul este acceptat la transport numai daca este in posesia unui bilet de calatorie corespunzator  pentru care a achitat pretul acestuia.

10. Pentru biletele achitate dus-intors, calatorul trebuie sa-si rezerve locul pentru  calatoria de intoarcere la una din agentiile indicate, in tara de destinatie, cu cel putin zece zile inainte de data planificata pentru intoarcere, chiar daca biletul a fost achitat cu data fixa pentru o astfel de calatorie. 

11. Biletul de calatorie este nominal, nu este transmisibil si trebuie sa fie prezentat personalului de serviciu al firmei Double T  sau organelor de control autorizate cu verificarea.
12. Biletele de calatorie au o durata de valabilitate de un an de la data emiterii, iar biletul dus-intors are o durata de valabilitate de sase luni de la data plecarii. Bilete dus-intors pot  fi emise cu valabilitate mai mare de sase luni in urma achitarii unei taxe suplimentare stabilite in tarifele de transport in vigoare.

13. Copiii cu varsta mai mica de 12 ani vor fi transportati numai daca sunt insotiti, si beneficiaza de reduceri, astfel: 

· intre 0-4 ani: 80%;

· intre 4-12 ani: 50% .
Solicitantul trebuie sa faca dovada varstei cu o copie a certificatului de nastere, pasaportului, cartii de identitate, careia, agentia vanzatoare ii va face o copie.

14. Pretul biletului este cel stabilit de tariful in vigoare, de la data eliberarii si poate fi achitat, dupa caz, in moneda EUR, CHF sau LEI la cursul comunicat de transportator, din ziua efectuarii platii.

15. In pretul biletului este inclus bagajul de mana si bagajul pentru cala autocarului, a carui marime si greutate este stabilita in tarifele de transport ale destinatiei solicitate de calator.

16. Bagajele suplimentare si cele voluminoase se accepta la transport numai in limita spatiului disponibil si platii unei taxe suplimentare, in functie de tara de destinatie, care se inscrie in biletul de calatorie. Pentru bagajele care se transporta in cala autocarului, conducatorul auto va emite, la imbarcare, un tichet care atesta preluarea acestora la transport.

17. Sunt interzise la transport animalele, obiectele care pot produce vatamarea pasagerilor, materiale inflamabile, explozivi, materii radioactive, otravitoare, rau mirositoare, arme de foc si obiecte ascutite, stupefiante, droguri si altele care sunt interzise de autoritatile vamale ale fiecarei tari de destinatie sau tranzitate.

18. In cazul in care bagajele unuia sau mai multor calatori contin lucruri pentru vamuirea carora este necesara retinerea autocarului mai mult de o ora, bagajele vor fi coborate din autocar impreuna cu detinatorii acestora, autocarul si restul calatorilor continuandu-si traseul conform graficului de calatorie.

19. Pentru bagajul care contine bunuri personale sau obiecte a caror valoare depaseste 200 Euro (sau echivalent), calatorul este obligat ca la imbarcare sa le declare, sub forma unei declaratii scrise care se preda conducatorului auto. Pentru bagaje cu valoare declarata mai mare se pot percepe taxe suplimentare.

20. Deteriorarea sau disparitia unui bagaj, va fi consemnata imediat dupa coborarea din autocar in biletul de calatorie, de catre conducatorul auto. Sesizarea disparitiei se va face la sediul firmei de transport, in termen de trei zile da la data  calatoriei fiind insotita de copia  biletului de calatorie si a tichetului de bagaj.

      Agentia transportatorului poate depozita bagajele calatorului, uitate in autocar  sau transmise prin alta cursa decat cea a calatoriei, timp de maxim sapte zile, in schimbul platii unei taxe de 4,8 EUR/24 h.   

      Transportatorul nu raspunde de  bagajele de mana uitate in autocar. 

21. In cazul daunelor privind bagajele care se transporta in cala autocarului, societatea acorda despagubiri in limita sumei de 100 Euro/bagaj si de maxim 200 Euro de calator, numai daca se prezinta tichetul bagajului si biletul de calatorie cu confirmarea conducatorului auto. In lipsa acestor documente nu se acorda despagubiri.

22. In autocar, in punctele de trecere a frontierei, in statiile de oprire, calatorul trebuie sa respecte indicatiile personalului angajat al transportatorului.
23. Calatorul trebuie sa aiba un comportament care sa nu-i afecteze pe ceilalti calatori sau desfasurarea in conditii normale a transportului.

24. Calatorul este obligat sa se conformeze legilor tarilor prin care calatoreste, cu privire la documentele de intrare si de iesire, normelor vamale, fiscale sau administrative privitor la persoane si bagaje. Transportatorul nu-si asuma responsabilitatea consecintelor in cazul in care calatorul nu se conformeaza acestor prevederi.

25. Transportatorul are dreptul de a refuza preluarea la transport a calatorului sau sa ii intrerupa calatoria, fara a-i returna pretul biletului in cazul in care constata ca acesta este in stare de ebrietate sau intr-o stare care indica prezenta unei boli contagioase, are un comportament necorespunzator fata de ceilalti calatori, de reprezentantii societatii, sau ai autoritatilor, sau incalca flagrant conditiile contractului de transport.

De asemenea, daunele produse de calatori autovehiculului, vor fi penalizate.

26. In cazul intreruperii transportului din vina calatorului, biletul de calatorie isi pierde valabilitatea, iar valoarea calatoriei  nu se returneaza.

27. Transportatorul isi declina orice raspundere pentru intreruperea cursei sau pentru intarzieri datorate conditiilor atmosferice, traficului rutier sau timpilor de asteptare in punctele de trecere a frontierei.
28. Biletul deteriorat, fara coperta, fara exemplarul care atesta dreptul de a efectua calatoria, cu date incomplete, eronate, modificat sau cu data expirata nu este valabil, iar titularul nu poate fi admis la transport.

29. Calatorul are obligatia sa se prezinte la locul plecarii cu cel putin 30 minute inaintea orei prevazute in mersul orar.

30. Calatorul poate renunta la calatorie partial sau total.

Renuntarea la calatorie trebuie insotita de o cerere de returnare care se depune la agentia vanzatoare, la care trebuie sa se anexeze biletul de calatorie pentru care se renunta la transport.

Cererea trebuie depusa inainte de data cand trebuia sa aiba loc plecarea pentru biletul de dus si maxim 6 luni de la data emiterii pentru biletul dus-intors.
31. In termen de 3 zile de la data depunerii cererii, solutionarea acesteia se va face astfel:

a) daca renuntarea la calatorie este anuntata cu cel putin 3 zile inainte de data plecarii, se va retine 20% din contravaloarea biletului de calatorie.
b) daca renuntarea la calatorie are loc cu mai putin de trei zile inainte de data de plecare, se va retine 50% din contravaloarea biletului de calatorie.

c) BILETELE EMISE IN ZIUA PLECARII CURSEI SE PENALIZEAZA CU 50% DIN VALOAREA BILETULUI DE CALATORIE.
d) daca renuntarea la calatorie este anuntata in ziua plecarii sau dupa plecarea in cursa nu se mai restituie contravaloarea biletului, aplicandu-se o penalizare de 100%.
e) calatorului care a cumparat un bilet dus-intors, si nu a efectuat calatoria de intoarcere, i se poate  restitui 50% din valoarea rezultata ca diferenta dintre valoarea integrala a biletului de calatorie si valoarea calatoriei efectuate. 

32.  Fumatul in autocar este interzis.

33. Eventualele sesizari ale calatorilor privind desfasurarea transportului, sub toate aspectele, se depun direct sau se transmit prin scrisoare recomandata, la sediul societatii de transport, in termen de 3 zile (data postei) de la data incheierii calatoriei. Reclamatiile trimise dupa acest termen nu se iau in considerare.

34. Transportatorul va raspunde petentului in termen de 30 de zile de la primirea reclamatiei.

35. In caz de litigiu, calatorul nu poate invoca necunoasterea clauzelor contractului de transport (bilet de calatorie, conditii generale de transport).

36. Agentia vanzatoare este obligata sa afiseze intr-un loc vizibil Conditiile Generale de Transport.

